**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

07. decembra 2012

**Návrh**

**Všeobecne záväzného nariadenia Bratislavského samosprávneho kraja č. ....../2012 o poskytovaní dotácií z rozpočtu Bratislavského samosprávneho kraja**

**Materiál predkladá:**   **Materiál obsahuje:**

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Návrh Všeobecne záväzného nariadenia Bratislavského samosprávneho kraja

4. Príloha č. 1 – Žiadosť o poskytnutie dotácie

5. Príloha č. 2 – Zúčtovanie poskytnutej dotácie

6. Stanoviská komisií

**Zodpovedný:**

PaedDr. Barbora Oráčová, PhD.

riaditeľka kancelárie predsedu BSK

**Spracovatelia:**

Mgr. Katarína Sedliaková Mgr. Marek Fedor

referent kancelárie predsedu referent kancelárie predsedu

JUDr. Matúš Šaray JUDr. Věra Homolová

vedúci právneho oddelenia referentka právneho oddelenia

Ing. Marián Múdry Ing. Bystrík Hollý

riaditeľ odboru financií riaditeľ útvaru hlavného kontrolóra

Mgr. Helena Oswaldová

referentka útvaru riaditeľa

Bratislava

december 2012

N á v r h u z n e s e n i a

**UZNESENIE č. ........ / 2012**

zo dňa 07. 12. 2012

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

Všeobecne záväzné nariadenie Bratislavského samosprávneho kraja č..../2012 o poskytovaní dotácií z rozpočtu Bratislavského samosprávneho kraja.

D ô v o d o v á s p r á v a

**K návrhu všeobecne záväzného nariadenia Bratislavského samosprávneho kraja č. ... /2012 o poskytovaní dotácií z rozpočtu Bratislavského samosprávneho kraja**

Zákonom č. 302/2001 Z.z. o samospráve vyšších územných celkov v znení neskorších predpisov sa určuje postavenie samosprávneho kraja ako samostatného správneho celku Slovenskej republiky. Samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pri výkone samosprávy sa stará o všestranný rozvoj svojho územia a o potreby svojich obyvateľov. Výdavky rozpočtu vyššieho územného celku a ich použitie upravuje v § 8 zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Samosprávny kraj pri výkone svojej pôsobnosti spolupracuje so štátnymi orgánmi, inými samosprávnymi krajmi, obcami a inými právnickými osobami.Z tohto dôvodu môže vyšší územný celok poskytovať dotácie obciam na svojom území, ako účasť na financovaní spoločných úloh v záujme rozvoja vyššieho územného celku, a iným právnickým osobám a fyzickým osobám - podnikateľom, ktorí majú sídlo alebo trvalý pobyt na území vyššieho územného celku, týmto len za podmienok ustanovených všeobecne záväzným nariadením a len na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti. Ďalej môže vyšší územný celok poskytovať dotácie aj iným obciam alebo iným vyšším územným celkom, ak ide o poskytnutie pomoci pri likvidácii následkov živelnej pohromy, havárie, alebo inej podobnej udalosti na ich území.

V súčasnej dobe podmienky poskytovania dotácií z rozpočtových prostriedkov Bratislavského samosprávneho kraja upravuje Všeobecne záväzné nariadenie č. 8/2005 o poskytovaní dotácií, schválené Zastupiteľstvom BSK dňa 16. marca 2005 v znení VZN č. 24/2008 schváleného Zastupiteľstvom BSK 29.10.2008.

Dôvodom predloženia návrhu predmetného všeobecne záväzného nariadenia Bratislavského samosprávneho kraja sú poznatky a skúsenosti doterajšej praxe, ktorá ukázala, že podmienky upravené v platnom VZN č. 8/2005 o poskytovaní dotácií v znení VZN č. 24/2008 sú nedostačujúce. Snahou bolo zjednodušiť podmienky na predkladanie žiadosti a pri zúčtovaní dotácie.

**Navrhovaným všeobecne záväzným nariadením bude zrušené doteraz platné všeobecne záväzné nariadenie Bratislavského samosprávneho kraja č. 8/2005 o poskytovaní dotácií v znení VZN č. 24/2008.**