**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

7. decembra 2012

**Zmluva**

**o spolupráci pri riešení technického stavu cesty III/50310 medzi Bratislavským samosprávnym krajom a spoločnosťami Holcim (Slovensko) a.s., Baumit spol. s r.o. a ALAS Slovakia spol. s r.o.**

Materiál predkladá: Materiál obsahuje:

JUDr. Ivo Nesrovnal 1. „Zmluva o spolupráci...“

podpredseda 2. Dôvodová správa

3. Uznesenie

Zodpovedný:

Ing. Ladislav Csáder

riaditeľ odboru dopravy

Spracovateľ:

Ing. Ladislav Csáder

riaditeľ odboru dopravy

Bratislava

december 2012

Návrh uznesenia

**UZNESENIE č. ......./ 2012**

zo dňa 7.12.2012

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

Zmluvu o spolupráci pri riešení technického stavu cesty III/50310 medzi Bratislavským samosprávnym krajom a spoločnosťami Holcim Slovensko a.s., Baumit spol. s r.o. a ALAS Slovakia spol. s r.o.

1. **u k l a d á**

riaditeľovi úradu Bratislavského samosprávneho kraja

**B.1** zabezpečiť podpis zmluvy o spolupráci pri plnení úloh súvisiacich s riešením technického stavu cesty III/50310 štatutárnym zástupcom Bratislavského samosprávneho kraja, Ing. Pavlom Frešom.

Termín: 15.12. 2012

**B.2** zabezpečiť vypracovanie návrhu systému financovania predmetnej rekonštrukcie v zmysle schválenej zmluvy.

Termín: 31.05. 2013

**D ô v o d o v á s p r á v a**

Zastupiteľstvo BSK na svojom rokovaní dňa 22. júna 2012, uznesením č. 64/2012 schválilo „Memorandum o spolupráci pri riešení technického stavu cesty III/50310 medzi Bratislavským samosprávnym krajom a obcou Rohožník a spoločnosťami Holcim (Slovensko) a.s., Baumit spol. s r.o., ALAS SLOVAKIA spol. s r.o.“ (ďalej len Memorandum). Memorandum bolo zástupcami účastníkov memoranda 8 augusta 2012 podpísané.

Predkladaná „Zmluva o spolupráci pri riešení technického stavu cesty III/50310“ (ďalej len Zmluva) vyplýva zo schváleného a podpísaného Memoranda. Schválenie a podpísanie tejto Zmluvy je v zmysle Memoranda, podmieňuje zabezpečenie potrebnej projektovej dokumentácie, a tým aj ďalšieho postupu v zabezpečení riešenia nevyhovujúceho stavu cesty III/50310 v zmysle Memoranda.

Pre BSK, v zmysle Zmluvy, vyplýva záväzok vrátiť spoločnostiam zabezpečujúcim projektovú dokumentáciu, prostriedky preukázateľne investované na obstaranie tejto projektovej dokumentácie (ktoré by v prípade, že by nebolo uzavreté Memorandum a následne Zmluva, musel v plnej výške vynaložiť Bratislavský samosprávny kraj), v prípade, že BSK nezaistí následné kroky podľa Memoranda. Predpokladaná maximálna cena tejto dokumentácie je 200 tisíc €.

**Zmluva**

**o spolupráci pri riešení technického stavu cesty III/50310**

uzavretá medzi

Bratislavský samosprávny kraj

Sabinovská 16, 820 05 Bratislava

IČO:36063606

(ďalej len BSK)

a spoločnosťami

Holcim (Slovensko) a.s.

Rohožník 906 38

IČO: 00214973

Zapísaná v OR OS BA I v odd. Sa vo vl. č.1265/B

BAUMIT spol. s r.o.

Zrínskeho 13, Bratislava 811 03

IČO: 31368956

Zapísaná v OR OS BA I v odd:Sa vo vl. č.6692/B

ALAS SLOVAKIA spol. s r.o.

Polianky 3357/23, 841 01 Bratislava

IČO: 35825286

Zapísaná v OR OS BA I v odd:Sa vo vl. č.25422/B

**Preambula**

Dňa 11.8.2012 zmluvné strany podpísali Memorandum o spolupráci pri riešení technického stavu cesty III/50310 (ďalej len memorandum). Predmetom uvedeného Memoranda bolo vyjadrenie spoločnej vôle zúčastnených strán podieľať sa na rekonštrukcii cesty III/50310, spájajúcej obec Rohožník s obcou Malacky, z dôvodu dlhodobo nevyhovujúceho technického stavu predmetnej cesty. Za účelom naplnenia Memoranda, zmluvné strany v súlade s článkom I odsek 1 bod 1.5 Memoranda uzatvárajú túto zmluvu o spolupráci pri riešení technického stavu cesty III/50310.

**I.**

1. Spoločnosti Holcim (Slovensko) a.s., BAUMIT s.r.o. a ALAS SLOVAKIA s.r.o. sa zaväzujú:
   1. Realizovať výberové konanie na zhotoviteľa projektovej dokumentácie pre územné rozhodnutie a projektovej dokumentácie pre stavebné povolenie na „Rekonštrukciu cesty III/50310 Rohožník – Malacky “ (ďalej len predmetná rekonštrukcia) v členení na etapu I. (cesta III/50310 v úseku od dopravného značenia „koniec mesta Malacky“ po „začiatok obce Rohožník“) a II. etapu (prepojenie ciest III/50310 a II/501).
   2. Objednať a financovať zhotovenie uvedenej projektovej dokumentácie.
   3. Realizovať kroky na získanie právoplatného územného rozhodnutia a pri prerokovaní projektovej dokumentácie pre stavebné povolenie za pomoci a súčinnosti BSK.
   4. Prerokovanú projektovú dokumentáciu pre stavebné povolenie bezodplatne odovzdať BSK.
2. Pre realizáciu výberového konania na zhotoviteľa projektovej dokumentácie (viď bod 1.1 tohto článku) sa zmluvné strany zaväzujú delegovať do výberovej komisie svojich zástupcov.
3. Pre realizáciu výberového konania na zhotoviteľa projektovej dokumentácie sa BSK zaväzuje poskytnúť spoločnostiam Holcim (Slovensko) a.s., BAUMIT s.r.o. a ALAS SLOVAKIA s.r.o. technické parametre potrebné k výberu zhotoviteľa projektovej dokumentácie.

**II.**

BSK sa zaväzuje:

1. Zabezpečiť návrh systému financovania realizácie predmetnej rekonštrukcie, ktorý zohľadní aktuálne možnosti rozpočtu BSK.
2. Zabezpečiť spoluprácu a koordináciu pri príprave projektovej dokumentácie vo forme konzultácii a odporúčaní v rámci prerokovacieho procesu a poskytnúť pomoc a súčinnosť pri realizácii krokov na získanie právoplatného územného rozhodnutia a pri prerokovaní projektovej dokumentácie pre stavebné povolenie.
3. Zabezpečiť zmluvné vzťahy k pozemkom dotknutým predmetnou rekonštrukciou vo Vojenskom priestore Záhorie vo vlastníctve, resp. správe štátu, a právnických osôb zriadených štátom.
4. Zabezpečiť právoplatné stavebné povolenie na predmetnú rekonštrukciu.
5. Zabezpečiť realizáciu predmetnej rekonštrukcie podľa právoplatného stavebného povolenia a príslušnej projektovej dokumentácie spôsobom, ktorý zohľadní možnosti rozpočtu BSK.

**III.**

Zmluvné strany sa zaväzujú splniť svoje povinnosti vymedzené v článkoch I a II tejto zmluvy v nasledovných lehotách platných pre I. a II. etapu:

1. Projektová dokumentácia pre územné rozhodnutie do 28.2.2013
2. Zabezpečiť návrh systému financovania do 31.5.2013
3. Právoplatné územné rozhodnutie do 31.5.2013
4. Projektová dokumentácia pre stavebné povolenie do 31.5.2013
5. Právoplatné stavebné povolenie pre I. etapu do 30.9.2013
6. Právoplatné stavebné povolenie pre II. etapu do 31.5.2014
7. Začatie výberového konania na zhotoviteľa pre I. etapu do 30.9.2013
8. Začatie výberového konania na zhotoviteľa pre II. etapu do 31.5.2014
9. Podpis zmluvy so zhotoviteľom a začatie realizácie pre I. etapu do 31.3.2014
10. Podpis zmluvy so zhotoviteľom a začatie realizácie pre II. etapu do 31.10.2014
11. Ukončenie realizácie I.etapy do konca roka 2015
12. Ukončenie realizácie II.etapy do konca roka 2016

**IV.**

1. BSK sa zaväzuje vrátiť spoločnostiam Holcim (Slovensko) a.s. , BAUMIT s.r.o. a ALAS Slovakia s.r.o. finančné prostriedky preukázateľne investované na obstaranie projektovej dokumentácie pre územné rozhodnutie a  projektovej dokumentácie pre stavebné povolenie pre jednotlivé etapy (I., II.), a to do 60 dní, odkedy o to uvedené spoločnosti písomne požiadali, v prípade, že BSK do termínu stanoveného v článku III. tejto zmluvy nezaistí pre niektorú z etáp (I., II.), 1) návrh systému financovania realizácie predmetnej rekonštrukcie, 2) začatie výberového konania na zhotoviteľa predmetnej rekonštrukcie, 3) začatie realizácie predmetnej rekonštrukcie alebo 4) ukončenie realizácie predmetnej rekonštrukcie.
2. Zmluvné strany sa zaväzujú rokovať a hľadať riešenie vedúce k naplneniu tejto zmluvy v prípade, ak by malo prísť k prekročeniu niektorého z termínov stanovených v článku III. tejto zmluvy, ktorých nedodržanie by zároveň naplnilo podstatu odseku 1, článku IV. tejto zmluvy.
3. Takéto rokovanie sa musí uskutočniť do 14 kalendárnych dní odo dňa, kedy o to niektorá zo zmluvných strán písomne požiadala. Za písomnú žiadosť sa považuje aj emailová komunikácia.
4. Spoločnosti Holcim (Slovensko) a.s. , BAUMIT s.r.o. a ALAS Slovakia s.r.o. sa zaväzujú uplatniť svoj nárok podľa odseku 1, článok IV. tejto zmluvy najskôr po tom, ako sa uskutoční rokovanie podľa odseku 2, článku IV.

**V.**

1. Táto zmluva nadobúda platnosť a účinnosť dňom podpisu zmluvnými stranami.
2. Vzťahy výslovne neupravené touto zmluvou sa spravujú ustanoveniami Obchodného zákonníka.
3. Zmluvné strany prehlasujú, že si zmluvu pozorne prečítali, že vyjadruje ich skutočnú, vážnu a slobodnú vôľu, že nebola uzatvorená v tiesni za nápadne nevýhodných podmienok, na dôkaz čoho pripájajú svoje podpisy.
4. Táto zmluva bola vyhotovená v šiestich rovnopisoch, z ktorých po troch rovnopisoch dostanú obe zmluvné strany.

V Bratislave: .................................

Ing. Pavol Frešo

predseda

Bratislavský samosprávny kraj

Alan Šišinački a Benoit Galichet

predseda predstavenstva člen predstavenstva

Holcim (Slovensko) a.s. Holcim (Slovensko) a.s.

Ing. Rostislav Fojtů Ing. Ľuboš Fusek

generálny riaditeľ konateľ

ALAS SLOVAKIA spol. s r.o Baumit spol. s r.o.