**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

07. decembra 2012

**Návrh**

**Všeobecne záväzného nariadenia Bratislavského samosprávneho kraja č. .../ 2012 o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach v zriaďovateľskej pôsobnosti Bratislavského samosprávneho kraja a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Materiál predkladá: Materiál obsahuje:

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. VZN BSK č. .../2012 o výške

príspevkov na čiastočnú úhradu

nákladov .....

4. Stanoviská komisií

Zodpovedný:

Ing. Roman Csabay,

riaditeľ Odboru školstva, mládeže a športu

Úradu Bratislavského samosprávneho kraja

Spracovateľ:

Mgr. Jana Zápalová,

vedúca oddelenia školstva

Úradu Bratislavského samosprávneho kraja

JUDr. Matúš Šaray,

vedúci právneho oddelenia

Úradu Bratislavského samosprávneho kraja

Bratislava

december 2012

N á v r h u z n e s e n i a

**UZNESENIE č. ...... / 2012**

zo dňa 07. 12. 2012

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

Všeobecne záväzné nariadenie Bratislavského samosprávneho kraja č. .../2012 o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach v zriaďovateľskej pôsobnosti Bratislavského samosprávneho kraja a o výške úhrady nákladov na štúdium v jazykových školáchv zriaďovateľskej pôsobnosti Bratislavského samosprávneho kraja.

Termín:k 01.01.2013

**D ô v o d o v á s p r á v a**

**k Návrhu všeobecne záväzného nariadenia Bratislavského samosprávneho kraja č. .../2012 o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach v zriaďovateľskej pôsobnosti Bratislavského samosprávneho kraja a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja.**

Predkladaný návrh predstavuje všeobecne záväzné nariadenie pre oblasť určovania výšky príspevku na čiastočnú úhradu nákladov v školách a školských zariadeniach, ktorých zriaďovateľom je Bratislavský samosprávny kraj a nahrádza doteraz platné Všeobecne záväzné nariadenie Bratislavského samosprávneho kraja č. 2/2012 zo dňa 30.3.2012 **o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach v zriaďovateľskej pôsobnosti Bratislavského samosprávneho kraja a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja.**

Dôvodom predloženia návrhu predmetného všeobecne záväzného nariadenia Bratislavského samosprávneho kraja je nasledovná skutočnosť:

Zákonom č. 324/2012 Z. z. z  20. septembra 2012, ktorým sa mení a dopĺňa zákon č. 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony, okrem iného aj zákon č. 245/2008 Z. z. zo dňa 22. mája 2008 o výchove a vzdelávaní (školský zákon) a o zmene a doplnení niektorých zákonov. V zmysle § 113 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení účinnom od 01. januára 2013 sa školské stredisko záujmových činností pretransformuje na centrum voľného času.

Z praxe vyplynula potreba upraviť prílohu č. 1 VZN č. 2/2012 a doplniť na základe finančných pásiem na nákup potravín, vrátane diétneho stravovania výšku čiastočnej úhrady za doplnkové jedlá pre stravníkov od 6 do 11 rokov veku (v ZŠ) a od 11 do 15 rokov veku (v 8-ročných gymnáziách).

Na základe uvedeného je potrebné zmeniť VZN č. 2/2012 a ustanoviť podrobnosti:

1. o výške príspevku povinnej osoby na čiastočnú úhradu nákladov v školských výchovno-vzdelávacích zariadeniach, ktorými sú:
   1. školský klub detí,
   2. centrum voľného času,
   3. školský internát,
2. o výške príspevku povinnej osoby na čiastočnú úhradu nákladov v školských účelových zariadeniach, ktorým sú:
   1. zariadenie školského stravovania – školská jedáleň alebo výdajná školská jedáleň,
   2. zariadenie školského stravovania – školská jedáleň alebo výdajná školská jedáleň pre športové triedy a športové školy,
3. o výške úhrady nákladov povinnej osoby na štúdium v jazykových školách.

Predmetné VZN nemá dopad na rozpočet BSK.

**Zastupiteľstvo Bratislavského samosprávneho kraja**

**Návrh**

zo dňa 07. decembra 2012

**Všeobecne záväzné nariadenie Bratislavského samosprávneho kraja**

**č. .../2012**

**o  výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach v zriaďovateľskej pôsobnosti Bratislavského samosprávneho kraja a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja**

**Bratislava**

**december 2012**

Všeobecne záväzné nariadenie

**Bratislavského samosprávneho kraja**

**č. ... / 2012**

zo dňa 07. decembra 2012

**o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach v zriaďovateľskej pôsobnosti Bratislavského samosprávneho kraja a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja**

Bratislavský samosprávny kraj v súlade s § 8 ods. 1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, v zmysle § 53 ods. 6 a ods. 7, § 114 ods. 6, § 116 ods. 6, ods. 7, § 117 ods. 7, § 140 ods. 9, ods. 10, ods. 11, § 141 ods. 5, ods. 6, ods. 7 zákona č. 245/2008 Z. z. o výchove a vzdelávaní a o zmene a doplnení niektorých zákonov (školský zákon) vydáva toto všeobecne záväzné nariadenie:

**§ 1**

# Úvodné ustanovenia

1. Toto všeobecne záväzné nariadenie (ďalej len „nariadenie“) určuje  výšku príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a výšku úhrady nákladov na štúdium v jazykových školách, ktorých zriaďovateľom je Bratislavský samosprávny kraj.

2. Toto nariadenie ustanovuje podrobnosti:

* 1. o výške príspevku povinnej osoby na čiastočnú úhradu nákladov v školských výchovno-vzdelávacích zariadeniach, ktorými sú:
  2. školský klub detí,
  3. centrum voľného času,
  4. školský internát,
  5. o výške príspevku povinnej osoby na čiastočnú úhradu nákladov v školských účelových zariadeniach, ktorými sú:

a) školská jedáleň alebo výdajná školská jedáleň,

b) školská jedáleň alebo výdajná školská jedáleň pre športové triedy a športové

školy,

* 1. o výške úhrady nákladov povinnej osoby na štúdium v jazykových školách.

1. Za povinnú osobu sa na účel tohto nariadenia považuje rodič, iný zákonný zástupca žiaka alebo plnoletý žiak.

**§ 2**

**Určenie výšky mesačného príspevku na čiastočnú úhradu nákladov**

**na činnosti školského klubu detí**

1. Výška mesačného príspevku na čiastočnú úhradu nákladov na činnosti školského klubu detí na jedného žiaka sa určuje najviac do výšky 15 % zo sumy životného minima pre jedno nezaopatrené dieťa*.* 1)
2. Konkrétnu výšku mesačného príspevku určí riaditeľ školy.
3. Príspevok v školskom klube detí na základe rozhodnutia riaditeľa školy, ktorej súčasťou je školský klub detí, je možné znížiť alebo odpustiť, ak povinná osoba o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi ²).
4. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
5. Ak dôjde k zmene skutočností rozhodujúcich o znížení alebo odpustení príspevku v  školskom klube detí, povinná osoba musí túto skutočnosť písomne oznámiť riaditeľovi školy, ktorej súčasťou je školský klub detí.

Zmena sa uskutoční, ak je:

a) v prospech žiaka - od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 3 tohto článku až po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,

1. v neprospech žiaka - od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

––––––––––––––––––––––––––––––

1) zákon NR SR č. 601/2003 Z. z. o životnom minime a o zmene a doplnení niektorých zákonov v znení

neskorších predpisov

2) zákon NR SR č. 599/2003 Z. z. o pomoci v hmotnej núdzi a o zmene a doplnení niektorých zákonov v znení

neskorších predpisov

**§ 3**

**Určenie výšky mesačného príspevku na čiastočnú úhradu nákladov**

**na činnosti centra voľného času**

* + - 1. Centrum voľného času zabezpečuje podľa výchovného programu školského zariadenia výchovno-vzdelávaciu, záujmovú a rekreačnú činnosť detí, rodičov a iných osôb do veku 30 rokov v ich voľnom čase.

1. Výška mesačného príspevku na čiastočnú úhradu nákladov na činnosti v centre voľného času na jedného žiaka sa určuje najviac do výšky 7,5 % zo sumy životného minima pre jedno nezaopatrené dieťa alebo plnoletú fyzickú osobu1).
2. Konkrétnu výšku mesačného príspevku určí riaditeľ školy.
3. Príspevok v centre voľného času na základe rozhodnutia riaditeľa školy, ktorej súčasťou je centrum voľného času, je možné znížiť alebo odpustiť, ak povinná osoba o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi ²).
4. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
5. Ak dôjde k zmene skutočností rozhodujúcich o znížení alebo odpustení príspevku v  centre voľného času, povinná osoba musí túto skutočnosť písomne oznámiť riaditeľovi školy, ktorej súčasťou je centrum voľného času.

Zmena sa uskutoční:

* 1. v prospech žiaka - od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 3 tohto článku až po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
  2. v neprospech žiaka, od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

**§ 4**

**Určenie výšky mesačného príspevku na čiastočnú úhradu nákladov spojených s ubytovaním v školskom internáte**

1. Výška mesačného príspevku na čiastočnú úhradu nákladov spojených s ubytovaním v školskom internáte sa určuje na jedného žiaka najviac do výšky 45 % zo sumy životného minima pre jedno nezaopatrené dieťa ¹).
2. Konkrétnu výšku mesačného príspevku na čiastočnú úhradu nákladov spojených s ubytovaním v školskom internáte určí rozhodnutím jednotne pre všetkých ubytovaných žiakov riaditeľ školy, ktorej súčasťou je školský internát, alebo riaditeľ školského internátu a to podľa materiálneho a priestorového vybavenia, typu, plnenia štandardných požiadaviek na ubytovacie zariadenia, úrovne poskytovania výchovno-vzdelávacieho procesu, nadštandardného vybavenia a ďalších kritérií.
3. Príspevok v  školskom internáte na základe rozhodnutia riaditeľa školy, ktorej súčasťou je školský internát, alebo riaditeľa školského internátu, je možné znížiť alebo odpustiť, ak povinná osoba o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi²).
4. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
5. Ak dôjde k zmene skutočností rozhodujúcich o znížení alebo odpustení príspevku v  školskom internáte, povinná osoba musí túto skutočnosť písomne oznámiť riaditeľovi školy, ktorej súčasťou je školský internát alebo riaditeľovi školského internátu.

Zmena sa uskutoční:

* 1. v prospech žiaka - od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 3 tohto článku až po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
  2. v neprospech žiaka - od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

**§ 5**

**Určenie výšky príspevku na čiastočnú úhradu nákladov a podmienky úhrady v školskej jedálni a v školskej jedálni pre športové triedy a športové školy**

1. Školská jedáleň poskytuje stravovanie žiakom za čiastočnú úhradu nákladov, ktoré uhrádza povinná osoba vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Príspevok, ktorý uhrádza povinná osoba vo výške nákladov na nákup potravín podľa vekových kategórií stravníkov (ďalej len „kategória“) je uvedený v prílohe č. 1 tohto nariadenia.
2. Konkrétnu výšku príspevku na čiastočnú úhradu nákladov a podmienky úhrady v školskej jedálni určí pre konkrétnu kategóriu uvedenú podľa prílohy č. 1 tohto nariadenia riaditeľ školy, ktorej súčasťou je školská jedáleň v  súlade s ustanoveniami § 140, ods. 9 a ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
3. Konkrétnu výšku príspevku na čiastočnú úhradu nákladov a podmienky úhrady v školskej jedálni pre športové triedy a športové školy určí pre konkrétnu kategóriu uvedenú podľa prílohy č. 2 tohto nariadenia riaditeľ školy, ktorej súčasťou je školská jedáleň v súlade s ustanoveniami § 140, ods. 9 a ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
4. Stravníkmi v školskej jedálni môžu byť deti, žiaci, zamestnanci škôl a školských zariadení; so súhlasom zriaďovateľa a príslušného regionálneho úradu verejného zdravotníctva sa môžu v školskej jedálni stravovať aj iné fyzické osoby.
5. Výšku príspevku na úhradu nákladov v školskej jedálni pre zamestnancov školy a školského zariadenia a pre iné fyzické osoby určí riaditeľ školy, ktorej súčasťou je školská jedáleň. Výška príspevku zamestnanca a iných fyzických osôb nesmie byť nižšia ako výška príspevku stanovená pre stravníka od 15 do 18/19 rokov.

**§ 6**

**Určenie výšky príspevku na čiastočnú úhradu nákladov**

**vo výdajnej školskej jedálni a vo výdajnej školskej jedálni pre športové triedy a športové školy**

1. Výdajná školská jedáleň poskytuje stravovanie žiakom za čiastočnú úhradu nákladov, ktoré uhrádza povinná osoba vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Príspevok, ktorý uhrádza povinná osoba vo výške nákladov na nákup potravín podľa vekových kategórií stravníkov (ďalej len „kategória“) je uvedený v prílohe č. 1 tohto nariadenia.
2. Konkrétnu výšku príspevku na čiastočnú úhradu nákladov vo výdajnej školskej jedálni určí pre konkrétnu kategóriu uvedenú v prílohe č. 1 tohto nariadenia riaditeľ školy, ktorej súčasťou je výdajná školská jedáleň v súlade s ustanoveniami § 141, ods. 5 a ods. 6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
3. Konkrétnu výšku príspevku na čiastočnú úhradu nákladov a podmienky úhrady vo výdajnej školskej jedálni pre športové triedy a športové školy určí pre konkrétnu kategóriu uvedenú podľa prílohy č. 2 tohto nariadenia riaditeľ školy, ktorej súčasťou je výdajná školská jedáleň v súlade s ustanoveniami § 141, ods. 5 a ods. 6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
4. Stravníkmi vo výdajnej školskej jedálni môžu byť deti, žiaci, zamestnanci škôl a školských zariadení; so súhlasom zriaďovateľa a príslušného regionálneho úradu verejného zdravotníctva sa môžu vo výdajnej školskej jedálni stravovať aj iné fyzické osoby.
5. Výšku príspevku na úhradu nákladov vo výdajnej školskej jedálni pre zamestnancov školy a školského zariadenia a pre iné fyzické osoby určí riaditeľ školy, ktorej súčasťou je výdajná školská jedáleň. Výška príspevku zamestnanca a iných fyzických osôb nesmie byť nižšia ako výška príspevku stanovená pre stravníka od 15 do 18/19 rokov.

**§ 7**

**Určenie výšky úhrady nákladov**

**na štúdium v jazykových školách**

1. Výška príspevku na úhradu ročných nákladov v jazykových školách, t. j. školné, sa určuje maximálne do výšky sumy životného minima1) na 1 poslucháča, ktorý je plnoletou fyzickou osobou.
2. Konkrétnu výšku príspevku na úhradu ročných nákladov na štúdium v jazykovej škole určí riaditeľ jazykovej školy.
3. Výška zápisného sa určuje vo výške 28,- € ročne.
4. Ak poslucháč jazykovej školy do 30. septembra bežného roka preukáže, že sa zo závažných osobných dôvodov nemohol na kurze zúčastňovať, škola mu vráti školné. Zápisné sa nevracia.
5. Príspevok v jazykovej škole na základe rozhodnutia riaditeľa jazykovej školy je možné znížiť alebo odpustiť, ak povinná osoba alebo plnoletá fyzická osoba o to písomne požiada a predloží doklad, že je poberateľom dávky v hmotnej núdzi a príspevkov k dávke v hmotnej núdzi ³).
6. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
7. Ak dôjde k zmene skutočností rozhodujúcich o znížení alebo odpustení príspevku na úhradu nákladov na štúdium v jazykovej škole, povinná osoba alebo plnoletá fyzická osoba musí túto skutočnosť písomne oznámiť riaditeľovi jazykovej školy.

Zmena sa uskutoční, ak je:

* 1. v prospech poslucháča - od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená podľa bodu 5 tohto článku až po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
  2. v neprospech poslucháča - od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

**§ 8**

**Prechodné ustanovenie**

Príspevky na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a o výške úhrady nákladov na štúdium v jazykových školách prijaté na mesiac december 2012 sa posudzujú podľa doterajších predpisov.

\_\_\_\_\_\_\_\_\_\_\_\_\_\_\_

3) zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení

neskorších predpisov

**§ 9**

**Záverečné ustanovenia**

1. Všeobecne záväzné nariadenie Bratislavského samosprávneho kraja č. .../2012 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 07. decembra 2012, uznesením č ..../2012.

1. Toto všeobecne záväzné nariadenie Bratislavského samosprávneho kraja nadobúda platnosť dňom jeho schválenia a účinnosť dňom 01.januára 2013.
2. Nadobudnutím účinnosti tohto Všeobecne záväzného nariadenia Bratislavského samosprávneho kraja sa zrušuje Všeobecne záväzné nariadenie Bratislavského samosprávneho kraja č. 2/2012 zo dňa 30.03.2012 o výške príspevkov na čiastočnú úhradu nákladov v školských výchovno-vzdelávacích zariadeniach, v školských účelových zariadeniach a  o  výške úhrady nákladov na štúdiu na jazykových školách.

V Bratislave dňa 07. decembra 2012

.............................................................

Ing. Pavol Frešo predseda

Bratislavského samosprávneho kraja

Príloha č. 1 k VZN č. .../2012

**Príspevok na čiastočnú úhradu nákladov v školskej jedálni**

**Príspevok na čiastočnú úhradu nákladov vo výdajnej školskej jedálni**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  |  |  |  |  |  |  | |  |  | | € |
|  | | | | | | | |  | **racionálne stravovanie** | | | **diétne stravovanie** | | |
| **Školská jedáleň** | | | | | | | |  | **min.** | **max.** | | **min.** | **max.** | |
|  | v školskom internáte stravníci od 15 do 18/19 rokov | | | | | | | raňajky | 0,40 | 0,44 | | 0,48 | 0,53 | |
|  | |  |  |  |  |  |  | desiata | 0,25 | 0,29 | | 0,30 | 0,35 | |
|  | |  |  |  |  |  |  | obed | 1,05 | 1,33 | | 1,26 | 1,60 | |
|  | |  |  |  |  |  |  | olovrant | x | 0,21 | | x | 0,25 | |
|  | |  |  |  |  |  |  | večera | 0,67 | 0,74 | | 0,80 | 0,89 | |
|  | v základnej škole stravníci od 6 do 11 rokov | | | | | |  | raňajky | 0,33 | 0,37 | | 0,40 | 0,44 | |
|  |  | | | | | |  | desiata | 0,25 | 0,29 | | 0,30 | 0,35 | |
|  |  | | | | | |  | obed | 0,88 | 1,16 | | 1,06 | 1,39 | |
|  |  | | | | | |  | olovrant | x | 0,21 | | x | 0,25 | |
|  |  | | | | | |  |  |  |  | |  |  | |
|  | v základnej / strednej škole stravníci od 11 do 15 rokov | | | | | | | raňajky | 0,38 | 0,42 | | 0,46 | 0,50 | |
|  |  | | | | | | | desiata | 0,25 | 0,29 | | 0,30 | 0,35 | |
|  |  | | | | | | | obed | 0,95 | 1,22 | | 1,14 | 1,46 | |
|  |  | | | | | | | olovrant | x | 0,21 | | x | 0,25 | |
|  |  | | | | | | |  |  |  | |  |  | |
|  | v strednej škole stravníci od 15 do 18/19 rokov | | | | | |  | obed | 1,05 | 1,33 | | 1,26 | 1,60 | |
| **Výdajná školská jedáleň** | | | | | | |  |  |  |  | |  |  | |
|  | | |  |  |  |  |  |  |  |  | |  |  | |
|  | v školskom internáte stravníci od 15 do 18/19 rokov | | | | | | | raňajky | 0,40 | 0,44 | | 0,48 | 0,53 | |
|  |  | |  |  |  |  |  | desiata | 0,25 | 0,29 | | 0,30 | 0,35 | |
|  |  | |  |  |  |  |  | obed | 1,05 | 1,33 | | 1,26 | 1,60 | |
|  |  | |  |  |  |  |  | olovrant | x | 0,21 | | x | 0,25 | |
|  |  | |  |  |  |  |  | večera | 0,67 | 0,74 | | 0,80 | 0,89 | |
|  | v základnej škole stravníci od 6 do 11 rokov | | | | | |  | raňajky | 0,33 | 0,37 | | 0,40 | 0,44 | |
|  |  | | | | | |  | desiata | 0,25 | 0,29 | | 0,30 | 0,35 | |
|  |  | | | | | |  | obed | 0,88 | 1,16 | | 1,06 | 1,39 | |
|  |  | | | | | |  | olovrant | x | 0,21 | | x | 0,25 | |
|  |  | | | | | |  |  |  |  | |  |  | |
|  | v základnej /strednej škole stravníci od 11 do 15 rokov | | | | | | | raňajky | 0,38 | 0,42 | | 0,46 | 0,50 | |
|  |  | | | | | | | desiata | 0,25 | 0,29 | | 0,30 | 0,35 | |
|  |  | | | | | | | obed | 0,95 | 1,22 | | 1,14 | 1,46 | |
|  |  | | | | | | | olovrant | x | 0,21 | | x | 0,25 | |
|  |  | | | | | | |  |  |  | |  |  | |
|  | v strednej škole stravníci od 15 do 18/19 rokov | | | | | |  | obed | 1,05 | 1,33 | | 1,26 | 1,60 | |

Príloha č. 2 k VZN č. .../2012

**Príspevok na čiastočnú úhradu nákladov v školskej jedálni pre športové triedy a športové školy**

**Príspevok na čiastočnú úhradu nákladov vo výdajnej školskej jedálni pre športové triedy a športové školy**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | |  |  |  |  |  |  |  |  | € |
| **Školská jedáleň** | | | | | | | |  | **min.** | **max.** |
|  | v školskom internáte stravníci od 15 do 18/19 rokov | | | | | | | raňajky | 0,40 | 0,44 |
|  |  | |  |  |  |  |  | desiata | 0,25 | 0,29 |
|  |  | |  |  |  |  |  | obed | 1,25 | 1,58 |
|  |  | |  |  |  |  |  | olovrant | x | 0,21 |
|  |  | |  |  |  |  |  | večera | 0,67 | 0,74 |
|  | v základnej škole stravníci od 6 do 11 rokov | | | | | |  | obed | 1,04 | 1,38 |
|  | v základnej / strednej škole stravníci od 11 do 15 rokov | | | | | | | obed | 1,13 | 1,45 |
|  | v strednej škole stravníci od 15 do 18/19 rokov | | | | | |  | obed | 1,25 | 1,58 |
| **Výdajná školská jedáleň** | | | | | | |  |  |  |  |
|  | | |  |  |  |  |  |  |  |  |
|  | | v školskom internáte stravníci od 15 do 18/19 rokov | | | | | | raňajky | 0,40 | 0,44 |
|  | |  |  |  |  |  |  | desiata | 1,25 | 0,29 |
|  | |  |  |  |  |  |  | obed | 1,25 | 1,58 |
|  | |  |  |  |  |  |  | olovrant | x | 0,21 |
|  | |  |  |  |  |  |  | večera | 0,67 | 0,74 |
|  | | v základnej škole stravníci od 6 do 11 rokov | | | | |  | obed | 1,04 | 1,38 |
|  | | v základnej /strednej škole stravníci od 11 do 15 rokov | | | | | | obed | 1,13 | 1,45 |
|  | | v strednej škole stravníci od 15 do 18/19 rokov | | | | |  | obed | 1,25 | 1,58 |