**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 7. decembra 2012

**Návrh**

**mimosúdneho vysporiadania s J. F. Hlaváček**

**Poradenské, konzultačné a obchodno-sprostredkovateľské služby**

Materiál predkladá: Materiál obsahuje:

Ing. Bystrík Žák 1. Návrh uznesenia

riaditeľ 2. Dôvodovú správu

Úradu Bratislavského samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ

Úradu Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

december 2012

N á v r h u z n e s e n i a

**UZNESENIE č. ........ / 2012**

**zo dňa 7. 12. 2012**

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

mimosúdne usporiadanie vzťahov medzi Bratislavským samosprávnym krajom a Ing. J. Hlaváčkom, za podmienok:

* Bratislavský samosprávny kraj doplatí J. F. Hlaváček čiastku 185 761,- eur podľa uzatvorenej zmluvy,
* J.F. Hlaváček si neuplatňuje príslušenstvo tejto pohľadávky,
* Bratislavský samosprávny kraj si neuplatňuje sankcie z vykonanej kontroly,
* Bratislavský samosprávny kraj získava na dobu 10 rokov možnosť bezplatného užívania športového areálu v Plaveckom Štvrtku v rozsahu 6 hodín denne s možnosťou užívania aj zo strany miest a obcí Bratislavského kraja a organizácií v ich zriaďovateľskej pôsobnosti,
* J.F. Hlaváček po obdržaní čiastky 185 761,- € , vykoná späťvzatie žalobného návrhu- ukončenie súdneho sporu s Bratislavským samosprávnym krajom.

**Dôvodová správa**

Ing. Ján Hlaváček – J. F. Hlaváček, Poradenské, konzultačné a obchodno-sprostredkovateľské služby so sídlom na Koceľovej 15 v BA doručil osobne BSK 15.10.2007 písomnú žiadosť o poskytnutie dotácie na výstavbu futbalového ihriska s umelou trávou v Plaveckom Štvrtku. Prílohou tejto žiadosti bol projekt a rozpočet opráv a revitalizácie v celkovej sume 14 500 000,- Sk (436 82,- eur), pričom participácia Ing. J. Hlaváčka na realizáciu predmetu projektu predstavovala sumu 1 500 000,- Sk (49 790,88 eur).

Bratislavský samosprávny kraj dňa 23.5.2008 uzatvoril s Ing. J. Hlaváčkom **zmluvu o spolupráci** podľa § 269 ods. 2 Obchodného zákonníka, ktorej predmetom je podľa čl. II spolupráca s Bratislavského samosprávneho kraja pri realizácii zámeru rekonštrukcie a revitalizácie existujúceho šport. Areálu v Plaveckého Štvrtku, slúžiaceho občanom Bratislavského samosprávneho kraja podľa § 4 zákona č. 302/2001 Z. z. o samosprávnych krajoch a § 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.

Celková suma investície predstavovala 14 500 000,- Sk (481 311,82 eur) a J. F. Hlaváček sa zaviazal participovať na celkových nákladoch projektu 1 500 000,- Sk (49 790,88 eur). Participáciu je povinný dokladovať pri konečnom vyúčtovaní projektu. BSK sa v čl. IV bod 4.1 zaviazal poskytnúť J.F.H účelovo viazané finančné prostriedky podľa čl. II predmetnej zmluvy v uvedenej výške, pričom finančné prostriedky mali byť poukázané bezhotovostne na bankový účet podľa čl. I zmluvy do 15 dní od uzavretia zmluvy. Prípadné preddavky boli zmluvné strany povinné dohodnúť riadne očíslovaným a podpísaným dodatkom.

J. F. Hlaváček sa v čl. III bod 3.2 zmluvy zaviazal použiť poskytnuté finančné prostriedky najneskôr do 15.12.2008 a vyúčtovanie predložiť na BSK najneskôr do 30 dní po skončení realizácie projektu. Súčasťou vyúčtovania mala byť podľa zmluvy fotodokumentácia a predloženie správy o zrealizovaní projektu.

J. F. Hlaváček sa v čl. III bod 3.2 písm. b) zmluvy sa zaviazal poskytnutý fin. príspevok použiť výlučne spôsobom a na účel dohodnutý v zmluve o spolupráci. Zaviazal sa tiež dodržiavať postupy pri verejnom obstarávaní zákaziek na uskutočnenie stavebných prác v súlade so zákonom o verejnom obstarávaní.

Dodatkom č. 1, 3 a 4 bol upravený obsah pôvodnej zmluvy o spolupráci najmä v čl. III bod 2, ktorý upravuje dobu použitia – čerpania fin. prostriedkov a termín vyúčtovania. Dňa 25.5.2009 bol uzatvorený dodatok č. 2 k zmluve o spolupráci, ktorým sa zmenilo č. účtu a bank. Spojenie. Dodatkom č. 4 zo 4.11.2009 sa v čl. III bod 3.2 sa zmenil obsah pôvodnej zmluvy a J. F. Hlaváček sa zaviazal účelovo viazaný fin. príspevok poskytnutý v roku 2009 v sume 245 760,- eur (7 403 765,- Sk) použiť (vyčerpať) najneskôr do 30.11.2009 a vyúčtovať najneskôr do 15.12.2009. V čl. IV bod 4.3 sa Bratislavský samosprávny kraj zaviazal uhradiť zostatok neuhradeného zmluvného príspevku v sume 185 761,- eur (5 596 236,- Sk) v 15. Mesačných splátkach po 12 000,- eur v termíne od 15.2.2010 – 15.5.2011 (posledná splátka bola dohodnutá v sume 5 761,- eur).

Podľa predložených originálov faktúr (kontrolnej skupine ÚHK BSK) preukazujúcich vykonané práce na rekonštrukcii tohto športového areálu, dokladov o bezhotovostných a hotovostných platbách v nadväznosti na zaúčtované úhrady v peňažnom denníku, kontrolovaný subjekt preukázateľne vyčerpal z pokynutého príspevku BSK v roku 2009 v súlade s účelovým určením a v lehote dohodnutej v zmluve, t.j. k 30.11.2009 sumu 204 156,54 ,- eur. Bratislavský samosprávny kraj v roku 2009 poskytol J. F. Hlaváček v 3 zálohových platbách sumu 245 760,- eur.

Z uvedeného vyplýva, že k 30.11.2009 J. F. Hlaváček nevyčerpal v zmluvne dohodnutej lehote z poskytnutého príspevku sumu 41 603,46 eur. Uvedená suma bola preinvestovaná v súlade s účelom, avšak oneskorene v mesiaci december 2009 (úhrady faktúr boli vykonané 14.12. a 22.12.2009).

V zmysle čl. III bod 3.2 písm. d) zmluvy o spolupráci z 23.5.2008 v zmení dodatkov bol povinný J. F. Hlaváček vrátiť na účet Bratislavského samosprávneho kraja finančné prostriedky poskytnuté v roku 2009, ktoré neboli vyčerpané do 30.11.2009, a to najneskôr do 15.12.2009.

Nakoľko J. F. Hlaváček nesplnil uvedenú povinnosť, porušil zmluvné podmienky a kontrola - Bratislavský samosprávny kraj uplatnil sankciu v zmysle čl. V zmluvy o spolupráci. Sankčný úrok bol vyčíslený v sume 131 727,36 eur ku dňu 3.6.2011, s povinnosťou vrátiť nevyčerpané fin. prostriedky vo výške 41 603,46 eur.

V zmysle čl. V predmetnej zmluvy nedodržanie zmluvných podmienok zakladá nárok Bratislavského samosprávneho kraja na sankciu, čo znamená, že ak príjemca nevráti nevyčerpané fin. prostriedky v stanovenom termíne na účet Bratislavského samosprávneho kraja, je povinný zaplatiť úroky z omeškania vo výške 0,1 % **z celkovej sumy** poskytnutého fin. príspevku za každý deň omeškania, čo je v tomto prípade 131 727, 36 eur.

Dňa 16.1.2012 bolo Bratislavskému samosprávnemu kraju doručené záverečné vyúčtovanie projektu pána Jána Hlaváčka – J.F. Hlaváček Poradenské, konzultačné a Obchodno-sprostredkovateľské služby, na základe ktorého žiada o úhradu čiastky 185.760,95 na základe Zmluvy o spolupráci zo dňa 23.5.2008 vrátane jej dodatkov č. 1, 2, 3 a 4, uzatvorenej medzi zmluvnými stranami: Bratislavský samosprávny kraj, Sabinovská 16, 820 05 Bratislava (ďalej len „BSK“) a Ing. Ján Hlaváček – J.F. Hlaváček Poradenské, konzultačné a Obchodno-sprostredkovateľské služby.

Dňa 29.2.2012 J. F. Hlaváček doručil do podateľne Bratislavského samosprávneho kraja poslednú (predžalobnú) výzvu na úhradu ostatku zmluvného príspevku v sume 185 761,- eur v lehote do 8.3.2012.

Úrad Bratislavského samosprávneho kraja dal vypracovať znalecký posudok, predmetom ktorého je posúdenie, či rozsah vykonanej rekonštrukcie športového areálu v Plaveckom Štvrtku zo strany J. F. Hlaváček zodpovedá vynaloženým finančným prostriedkom. Znalec vo svojom znaleckom posudku túto skutočnosť potvrdzuje. Znalecký posudok č. 31/2012 vypracoval Ústav stavebnej ekonomiky, s.r.o. Bratislava – Ing. Juraj Nagy, PhD. a Ing. Stanislav Kalafut.

BSK neuhradil v požadovanej lehote prerokovanú dohodnutú čiastku, ako aj s ohľadom na časovú náročnosť /vypracovavánie znaleckého posudku/ - p. J.F. Hlaváček podal na Okresnom súde Bratislava II Návrh na vydanie platobného rozkazu o zaplatenie 185 760,95 € s prísl..

Komisia na vyhodnotenie OVS, prerokovala návrh na mimosúdne vysporiadanie dňa 2.5.2012 a odporučila ho na prerokovanie v Zastupiteľstve BSK .

Následne:

Advokátska kancelária zastupujúca p. Hlaváčka listom doručeným dňa 9.5.2012 zaslala BSK „oznámenie o neúčinnosti návrhu na mimosúdne vysporiadanie a výzvu, kde požaduje okrem pôvodne dohodnutej čiastky:

* úhradu 185 760,95 €- istiny,
* zaplatenie úroku z omeškania , pričom iba k dátumu doručenia tohto listu táto čiastka predstavuje sumu 140 484,90 €,
* ďalej požaduje nárok na náhradu škody spočívajúci v ušlom zisku v dôsledku nemožnosti využívať športový areál na komerčné účely v r. 2010 a 2011 v celkovej sume 120 000,00 €,
* nárok na náhradu škody vzniknutej v dôsledku nutnosti čerpania úveru od Tatra banka a.s. v decembri 2009 /poplatok za poskytnutie úveru a zaplatené úroky.

Dňa 1.6. 2012 prebehlo na Úrade BSK rokovanie s p. Hlaváčkom, na základe ktorého advokátska kancelária predložila opätovne návrh mimosúdneho vysporiadania a to za podmienky zaplatenia sumy 185 760,95 € zo strany BSK, ktorým by došlo k úplnému finančnému vyrovnaniu nárokov oboch strán a zároveň k späťvzatiu žalobného návrhu .

Uvedený materiál pôvodne predkladaný na rokovanie Zastupiteľstva BSK dňa 21. 9. 2012 bol po rozsiahlej diskusii prítomných poslancov stiahnutý z rokovania. V predmete diskusie bola požiadavka ad1/ - zabezpečenia a predloženia formálno -právnych náležitostí stavebného konania k realizácii dotknutej stavby t. z. doplnenie stanoviska stavebného úradu k realizácii dotknutej stavby a predloženie dodatočného kolaudačného rozhodnutia a požiadavka  ad2/  - úprava hodín bezplatného užívania športového areálu, kde boli po rozsiahlej diskusii poslancov predložené rôzne návrhy z ktorých záver bol, že čas stanovený na využívanie športového areálu nebude iba v dopoludňajších hodinách, kde aj po následnom rokovaní s pánom Hlaváčkom bolo navrhnutých 6 hodín denne s konštatovaním – odporúčania dopracovania zmeny návrhu Uznesenia a to v časti hodín stanovených na využívanie areálu v prospech občanov.

Na základe uvedených skutočností sa dňa 9.10.2012 uskutočnilo na Úrade BSK pracovné rokovanie za účasti p. riaditeľa Ing. Žáka, starostu obce Plavecký Štvrtok p. Ing. Slezáka ako aj p. Hlaváčeka. V zmysle rokovania vyplynulo, že na predmetnú stavbu nebolo vydané riadne stavebné povolenie, kde v nadväznosti na túto skutočnosť staviteľ- p. Hlaváček na základe „Výzvy“ stavebného úradu v Plaveckom Štvrtku, podal dňa 26.9.2012 žiadosť o dodatočné stavebné povolenie. V súčasnosti prebieha konanie o dodatočnom povolení stavby, kde po splnení všetkých zákonných náležitostí bude na stavbu vydané dodatočné stavebné povolenie a vydané kolaudačné rozhodnutie.

Starosta obce Plavecký Štvrtok p. Ing. Ivan Slezák zároveň listom zo dňa 11.10.2012 zaslal stanovisko, kde okrem už uvedených skutočností ďalej uviedol, že sa jedná o verejnoprospešnú stavbu, ktorá je v súlade so schváleným územným plánom obce Plavecký Štvrtok. V súčasnosti je využívaná mládežou z obce i okolitého regiónu a je v záujme samotnej obce mať takýto areál na svojom území. Ďalej p. starosta uvádza, že súčasná nájomná zmluva je pre obec výhodná, nakoľko nájomca za symbolický nájom hradí všetky prevádzkové náklady štadióna /energia, údržba, kosenie a pod./ ako aj financuje celkový chod futbalového klubu, v ktorom sú do regionálnych súťaží zapojené všetky vekové kategórie hráčov.

**Stanoviská komisií Zastupiteľstva BSK**

**Bod: „** Návrh mimosúdneho vysporiadania s J. F. Hlaváček **Poradenské, konzultačné a obchodno-sprostredkovateľské služby“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí, regionálnej spolupráce a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia regionálneho rozvoja, územného plánovania a životného prostredia | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia školstva, športu a mládeže | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Finančná komisia | **odporúča Z BSK schváliť predložený materiál** „Návrh mimosúdneho vysporiadania s J.F. Hlaváček, Poradenské, konzultačné a obchodno-sprostredkovateľské služby“ po zapracovaní do Uznesenia – BSK má právo do 15.9. kalendárneho roka požiadať o vyhradený čas pre BSK na nasledujúcich 12 mesiacov, v roku 2012 sa akceptuje termín 15.12.2012. | Prítomní 7  Za 7  Proti 0  Zdržal sa 0 | Akceptované-nezapracované | Zapracovanie podmienky práva vyhradeného času pre BSK na nasledujúcich 12 mesiacov do 15.9., v roku 2012 sa akceptuje termín 15.12.2012 sa zapracuje priamo do zmluvy o mimosúdnom vysporiadaní. |