**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 7. decembra 2012

**Návrh**

**na kúpu pozemkov v katastrálnom území Devínska Nová Ves**

**pod stavbou Cyklomostu Devínska Nová Ves - Schlosshof**

Materiál predkladá: Materiál obsahuje:

Ing. Bystrík Žák 1. Návrh uznesenia

riaditeľ 2. Dôvodovú správu

Úradu Bratislavského samosprávneho kraja 3. Príloha

Zodpovedný:

Ing. Bystrík Žák

riaditeľ

Úradu Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

december 2012

N á v r h u z n e s e n i a

**UZNESENIE č. ........ / 2012**

**zo dňa 7. 12. 2012**

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

kúpu pozemkov registra „C“ katastra nehnuteľností v k. ú. Devínska Nová Ves,

parc.č. 2241/44 – zastavané plochy a nádvoria o výmere 28 m2,

parc. č. 2241/45 – zastavané plochy a nádvoria o výmere 336 m2,

parc. č. 2241/46 – zastavané plochy a nádvoria o výmere 30 m2,

parc.č. 2241/47 – zastavané plochy a nádvoria o výmere 15 m2,

parc.č. 2241/48 – zastavané plochy a nádvoria o výmere 8 m2,

parc.č. 2241/49 – zastavané plochy a nádvoria o výmere 63 m2,

parc.č. 2237/12 – zastavané plochy a nádvoria o výmere 30 m2,

parc.č. 2237/8 – zastavané plochy a nádvoria o výmere 19 m2,

parc.č. 2244/26 – zastavané plochy a nádvoria o výmere 274 m2,

parc.č. 2244/30 – zastavané plochy a nádvoria o výmere 59 m2,

parc.č. 2244/34 – zastavané plochy a nádvoria o výmere 3 m2,

vytvorených geometrickým plánom č. 23/2012 zo dňa 4.6.2012 úradne overeným príslušnou správou katastra dňa 13.7.2012 pod č. 1208/2012, vyhotoveným Ing. Ladislavom Somorovským, vo vlastníctve   Hlavného mesta Slovenskej republiky Bratislava, Primaciálne námestie 1, 814 99 Bratislava, IČO: 603 481, za kúpnu cenu vo výške 4 483,18 €.

# u k l a d á

**riaditeľovi Úradu Bratislavského samosprávneho kraja:**

Zabezpečiť spracovanie a podpísanie návrhu kúpnej zmluvy.

**T: bezprostredne po podpise uznesení**

N á v r h u z n e s e n i a

**UZNESENIE č. ........ / 2012**

**zo dňa 7. 12. 2012**

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

kúpu pozemkov registra „C“ katastra nehnuteľností v k. ú. Devínska Nová Ves,

parc.č. 2244/13 – zastavané plochy a nádvoria o výmere 421 m2,

parc. č. 2244/31 – zastavané plochy a nádvoria o výmere 46 m2,

parc. č. 1613/9 – zastavané plochy a nádvoria o výmere 336 m2,

vytvorených geometrickým plánom č. 23/2012 zo dňa 4.6.2012 úradne overeným príslušnou správou katastra dňa 13.7.2012 pod č. 1208/2012, vyhotoveným Ing. Ladislavom Somorovským, vo vlastníctve Mestskej časti Bratislava - Devínska Nová Ves, Novoveská 17,843 10 Bratislava, IČO: 603 392, za kúpnu cenu vo výške 4 488,77 €.

# u k l a d á

**riaditeľovi Úradu Bratislavského samosprávneho kraja:**

Zabezpečiť spracovanie a podpísanie návrhu kúpnej zmluvy.

**T: bezprostredne po podpise uznesení**

N á v r h u z n e s e n i a

**UZNESENIE č. ........ / 2012**

**zo dňa 7. 12. 2012**

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

kúpu pozemkov registra KN „C“ katastra nehnuteľností v k. ú. Devínska Nová Ves,

parc. č. 2238/15, zastavané plochy a nádvoria o výmere 210 m2,

parc. č. 2238/16, zastavané plochy a nádvoria o výmere 90 m2,

parc. č. 2238/14, zastavané plochy a nádvoria o výmere 255 m2,

parc. č. 2238/17, zastavané plochy a nádvoria o výmere 3 m2,

vytvorených geometrickým plánom č. 23/2012 zo dňa 4.6.2012 úradne overeným príslušnou správou katastra dňa 13.7.2012 pod č. 1208/2012, vyhotoveným Ing. Ladislavom Somorovským, vo vlastníctve Slovenská republika zastúpená   Slovenským pozemkovým fondom, Búdková 36, 817 15 Bratislava, IČO: 17 335 345, za kúpnu cenu vo výške 8 727,12 €.

# u k l a d á

**riaditeľovi Úradu Bratislavského samosprávneho kraja:**

Zabezpečiť spracovanie a podpísanie návrhu kúpnej zmluvy.

**T: bezprostredne po podpise uznesení**

Dôvodová správa

Uznesením Zastupiteľstva Bratislavského samosprávneho kraja č. 10/2010 zo dňa 26.02.2010 bol schválený vstup Bratislavského samosprávneho kraja do projektu „CYKLOMOST II“ spolufinancovaného z Programu cezhraničnej spolupráce Slovenská republika – Rakúsko 2007-2013.

Verejná obchodná súťaž na výber zhotoviteľa predmetnej investície,ktorá prebehla v r. 2010 bola Úradom pre verejné obstarávanie zrušená. V roku 2011 (február) bola vyhlásená nová verejná obchodná súťaž, s výberom úspešného uchádzača - Združenie Cyklomost INGSTEEL & Doprastav. Kritériom hodnotenia predložených ponúk bola najnižšia cena.

Dňa 22.9.2011 bola podpísaná Zmluva o dielo medzi Bratislavským samosprávnym krajom ako Objednávateľom a Združením Cyklomost INGSTEEL & Doprastav ako Zhotoviteľom na stavbu „Cyklomost Devínska Nová ves – Schlosshof“.

Cena diela je **3 107 398,94 €** s DPH (cena zahŕňa nájazd na most na slovenskej strane a náklady na oceľový most, ktoré sú rozdelené v pomere podľa štátnej hranice: 62,86% na slovenskej a 37,14% na rakúskej strane).

Celková dĺžka mosta aj s nájazdmi je 955 m. Dĺžka oceľového mosta je 525 m, z toho na slovenskej strane 330 m a na rakúskej strane 195 m. Šírka mosta je 4 m, aby bol umožnený prejazd aj malých vozidiel záchranných zložiek (do 3,5 tony). Most bude odolný voči storočnej vode s minimálnou plavebnou výškou 7 m.

Predloženým návrhom Bratislavský samosprávny kraj majetkovoprávne usporiadava vlastnícke vzťahy k časti  pozemkov dotknutých stavbouCyklomostu Devínska Nová Ves - Schlosshof nachádzajúcich sa v katastrálnom území Devínská Nová Ves vo vlastníctve Hlavného mesta Slovenskej republiky Bratislava, Mestskej časti Devínska Nová Ves a Slovenského pozemkového fondu.

Všeobecná hodnota kupovaných nehnuteľností cit. pozemkov bola stanovená v znaleckom posudku č. 153/2012 ktorý vyhotovil znalec v odbore stavebníctvo, Pozemné stavby, odhad hodnoty nehnuteľností vyhotoveným Ing. Otom Pisoňom vo výške 5,59 €/m2.

V prípade vlastníka Slovenská republika zastúpená Slovenským pozemkovým fondom bola cena stanovená v zmysle Cenovej komisie Slovenského pozemkového fondu vo výške 15,64 €/m2.

**Mestská časť Bratislava LAMAČ, ako príslušný stavebný úrad v prvom stupni** podľa § 117 ods.1 zákona č. 50/1976 Zb. o územnom plánovaní a stavebnom poriadku v znení neskorších predpisov, podľa § § 39, 39a stavebného zákona, podľa § 4 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona a podľa §§ 26, 46 a 47 zákona č. 71/1967 Zb. o správnom konaní v znení neskorších predpisov, vydal Rozhodnutie pod č. L 2010/57/UR/2/Do zo dňa 1.4.2010, ktoré nadobudlo právoplatnosť dňa 3.5.2010 o umiestnení líniovej stavby „Cyklomost Schlossshof – MČ Bratislava – Devínska Nová Ves, časť stavby na území Slovenskej republiky“ na pozemkoch v katastrálnom území Devínska Nová Ves, pre navrhovateľa : Mestská časť Bratislava – Devínska Nová Ves, v spolupráci s Bratislavským samosprávnym krajom a Hlavným mestom SR Bratislava /**územné rozhodnutie/.**

**Mestská časť Bratislava Devínska Nová Ves, ako príslušný špeciálny stavebný úrad** pre miestne komunikácie III., IV. triedy a účelové komunikácie, podľa §120 zákona č. 50/1976 Zb. o územnom plánovaní a stavebnom poriadku v znení neskorších predpisov, podľa § 3a ods. 3 a 4/ zákona č. 135/1961 Zb. o pozemných komunikáciách v znení neskorších predpisov , podľa § 2 písm. a/ a § 4 ods. 4/ zákona NR SR č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, podľa prílohy č. 1b Štatútu Hl. m. SR Bratislavy v znení dodatkov č. 1 až 26, podľa § 66 a § 69 ods.2/ stavebného zákona a podľa § 26 a §§ 46 a 47 zákona č. 71/1967 Zb. o správnom konaní v znení neskorších predpisov, vydala Rozhodnutie č. DNV 2010/381/KOM/3/Do, ktoré nadobudlo právoplatnosť dňa 11.6.2010, ktorým povolila verejnou vyhláškou v stavebnom konaní líniovú stavbu „Cyklomost Schlosshof – MČ Bratislava-Devínska Nová Ves, časť stavby na území Slovenskej republiky“, prístupová komunikácia /trasa „A“ a trasa „B“/, prípojka elektro NN na pozemkoch parc.č.1613/1, 2244/13, 14, 15, 16, 17, 2242/1, 2244/1, 2239, 2237/2, 2241/1, 2, 16, 20, 2238/3, 488/1, 2238/1 a 2255/3 /parcely registra C/ a parc. č. 5898/1,2,3, 596/1, 580/2, 577/1 /parcely registra E/ v katastrálnom území Devínska Nová Ves, stavebníkovi Bratislavský samosprávny kraj **/stavebné rozhodnutie/**

**Mestská časť Bratislava Devínska Nová Ves ako príslušný špeciálny stavebný úrad** pre miestne komunikácie III., IV. triedy a účelové komunikácie, podľa §120 zákona č. 50/1976 Zb. o územnom plánovaní a stavebnom poriadku v znení neskorších predpisov, podľa § 3a ods. 3 a 4/ zákona č. 135/1961 Zb. o pozemných komunikáciách v znení neskorších predpisov , podľa § 2 písm. a/ a § 4 ods. 4/ zákona NR SR č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, podľa prílohy č. 1b Štatútu Hl. m. SR Bratislavy v znení dodatkov č. 1 až 26, podľa § 66 a § 69 ods.2/ stavebného zákona a podľa § 26, podľa § 83 a § 81 stavebného zákona a podľa §§ 26, 46 a 47 zákona č. 71/1967 Zb. o správnom konaní vydala Rozhodnutie pod č. DNV 2012/768/KOM/PU/6/Do zo dňa 28.6.2012, ktoré nadobudlo právoplatnosť dňa 8.8.2012, **ktorým povoľuje verejnou vyhláškou predčasné užívanie stavby „Cyklomost Schlosshof – MČ Bratislava-Devínska Nová Ves, časť stavby na území Slovenskej republiky“, do 31.7.2013 / predčasné užívanie/**

V nadväznosti na podmienku usporiadania majetkovoprávnych vlastníckych vzťahov k časti pozemkov dotknutých vlastníckych právom uvedených zmluvných strán a v zmysle citovaného územného rozhodnutia, stavebného povolenia a povolenia dočasného užívania stavby predkladáme návrh usporiadania vlastníckych vzťahov tak, ako je uvedené v návrhoch Uznesení.